Lazy Bonez

Lazy Bonez on vuonna 2012 Sonkajärvellä perustettu suomalainen heavy rock -yhtye. Lazy Bonez’in debyyttialbumi VOL.1 julkaistiin helmikuussa 2013.

Historia
Yhtyeen ensimmäisen kokoonpanon muodostivat vuonna 2012 laulaja Tommi Salmela, rumpali Pecu Cinnari, kosketinsoittaja Janne Tolsa, kitaristi Markku Mähönen sekä basisti Jaakko Kauppinen, joista kahta jälkimmäistä pidetään yleisesti Lazy Bonez yhtyeen perustajajäseninä.

Debyyttialbumi 
Yhtyeen ensimmäinen studioalbumi VOL.1 äänitettiin vuoden 2012 aikana ja se julkaistiin 22. päivä maaliskuuta 2013. Albumilla esiintyy vierailevina artisteina Marko Hietala sekä Udo Dirkschneider kappaleessa First to go - Last to know.

Yhtyeen ensiesiintyminen nähtiin Kuopiossa 27. heinäkuuta 2013 Henry's Pubissa. 

Lokakuussa 2013 Lazy Bonez esiintyi neljällä keikalla Liettuassa, Virossa, Latviassa ja Suomessa osana saksalaisen U.D.O. yhtyeen maailmankiertuetta.

Rumpali Pecu Cinnari jätti yhtyeen pian Baltian kiertueen jälkeen. Virallisesti yhtye tiedotti asiasta 28. päivä helmikuuta 2014 Facebook sivullaan. Samalla yhtye ilmoitti hakevansa uutta rumpalia.

Toinen albumi 
Yhtyeen uudeksi rumpaliksi oli ehdolla noin kolmekymmentä rumpalia. Koesoittojen ja lähetettyjen videonäytteiden perusteella uudeksi rumpaliksi valittiin kuopiolainen Topi Kosonen. Asiasta tiedotettiin yhtyeen Facebook profiilissa 2. kesäkuuta 2014.

Yhtyeen toinen studioalbumi ALIVE äänitettiin vuosien 2014-2015 aikana ja se julkaistiin 25. päivä syyskuuta 2015. Albumilla esiintyy vierailevina artisteina muun muassa Bernie Shaw, Tony Martin, Zachary Hietala sekä Simon Wright.

Kolmas albumi 
Yhtyeen kolmas studioalbumi Kiss of the Night äänitettiin vuosien 2017-2019 aikana ja se julkaistiin 11. päivä tammikuuta 2019. Albumilla esiintyy vierailevana artistina muun muassa Antti Railio.

Neljäs albumi 
Yhtyeen neljäs studioalbumi Eye of the Sky äänitettiin vuosien 2020-2023 aikana ja se julkaistiin 20. päivä lokakuuta 2023. Albumilla esiintyy vierailevana artistina muun muassa Noora Louhimo ja Erkka Korhonen.

Musiikki 
Lazy Bonez:in esittämä musiikki on tyyliltään melodista heavyrockia.

Jäsenet ja kokoonpanot

Nykyiset jäsenet 

 Tommi Salmela – laulu (2012–)
 Markku Mähönen – kitara (2012–)
 Jaakko Kauppinen – bassokitara ja taustalaulu (2012–)
 Topi Kosonen – rummut (2014–)
 Heikki Polvinen – kosketinsoittmet (2013–)
 Janne Tolsa – kosketinsoittmet (2012–)

Entiset jäsenet
 Pecu Cinnari – rummut (2012–2013)

Lazy Bonez yhtyeen lisäksi Tommi Salmela toimii laulajana muun muassa Tarot yhtyeessä sekä joululauluja raskaammin sovitettuina versioina esittävässä Raskasta joulua musiikkiprojektissa.

Diskografia 

 Albumit

 ’’VOL.1’’ (2013)
 ’’ALIVE’’ (2015)
 ’’Kiss of the Night’’ (2019)
 ’’Eye of the Sky’’ (2023)

Lähteet

Yleiset lähteet
 Viralliset kotisivut 
Historiikki, diskografia ja kokoonpanotiedot ovat Lazy Bonez’in virallisilta kotisivuilta.

Viitteet

Suomalaiset hard rock -yhtyeet
Suomalaiset metalliyhtyeet